./data/phi0914/phi00140/phi0914.phi00140.perseus-lat1.xml
Titus Livius (Livy)
itaque       negare non posse, quin rectius sit etiam ad pacatos barbaros, nondum satis       adsuetos imperio, exercitum mitti   novo autem       an vetere exercitu opus sit, eius esse dicere, qui scire possit, qua fide       Celtiberi in pace mansuri sint, simul et qui illud exploratum habeat, quieturos       milites, si diutius in provincia retineantur         si ex eo, quod aut inter se loquantur aut succlamationibus apud contionantem       imperatorem significent, quid sentiant, coniectandum sit, palam vociferatos esse       aut imperatorem in provincia retenturos aut cum eo in Italiam venturos esse             disceptationem inter praetorem       legatumque consulum relatio interrupit, qui suas ornari provincias, priusquam            de praetoris exercitu ageretur, aequum censebant   novus omnis exercitus consulibus est decretus, binae       legiones Romanae cum suo equitatu et socium Latini nominis quantus semper       numerus, quindecim milia peditum, octingenti equites   cum hoc exercitu Apuanis Liguribus ut bellum inferrent mandatum est            P Cornelio et M Baebio prorogatum imperium, iussique provincias obtinere, donec consules       venissent; tum imperatum, ut dimisso, quem haberent, exercitu reverterentur       Romam   de Ti Semproni deinde exercitu actum est  novam legionem ei quinque milium et  ducentorum peditum cum equitibus quadringentis consules scribere iussi,       et mille praeterea peditum Romanorum, quinquaginta equites,  et sociis nominis Latini imperare septem milia       peditum, trecentos equites  cum hoc exercitu Ti Sempronium ire in Hispaniam placuit citeriorem  Q Fulvio permissum, ut, qui milites ante Sp PostumiumQ Marcium consules cives Romani sociive in Hispaniam transportati essent, et       praeterea supplemento adducto, quo amplius in duabus       legionibus quam decem milia et quadringenti pedites,  sexcenti equites essent, et socium Latini nominis duodecim milia,       sexcenti equites, quorum forti opera duobus adversus Celtiberos proeliis usus           Q Fulvius esset, eos, si videretur, secum deportaret   et supplicationes decretae, quod is prospere rem       publicam gessisset, et ceteri praetores in provincias missi  Q FabioButeoni prorogatum in Gallia imperium est  octo legiones praeter exercitum       veterem, qui in Liguribus in spe propinqua missionis erat, eo anno esse placuit             et is ipse exercitus aegre explebatur       propter pestilentiam, quae tertium iam annum urbem Romanam atque Italiam       vastabat